
Ukrajinski jezik 


Ukrajinski jezik (ukr. yKpaiHCbKa MOBa - ukrayins'ka mova; 
ISO 639-3: ukr (http://www.sil.org/iso639-3/documentation.as 
p?id=ukr)) je po broju govornika drugi slavenski jezik i 
pripada skupini istočnoslavenskih jezika. Njime se zna služiti 
između 47 i 60 milijuna ljudi širom svijeta. Ukrajinski jezik je 
službeni jezik Ukrajine i često se njime može sporazumjeti u 
svim postsovjetskim državama i istočnoj Poljskoj. 

Govoreći o istočnoslavenskim jezicima, potrebno je naglasiti 
da se standardni ukrajinski i bjeloruski jezik nešto više 
razlikuju od ruskog jezika (posebno u izgovoru), prije svega 
jer pripadaju starijoj Rutenskoj grupi istočnoslavenskih jezika, 
grupi koja je bila karakteristična za središnji prostor 
srednjovjekovne Kijevske Rusi. Ukrajinski jezik ima 
prepoznatljiv i jasan slavenski izgovor. 

Stručna istraživanja iz 1934. godine, u Parizu su predstavila 
ukrajinski jezik kao drugi najljepši u svijetu sudeći prema 
njegovoj melodičnosti, odmah iz talijanskog. Kada je u pitanju 
njegova fonetika, vokabular, frazeologija i znanstvena 
struktura, spada u treći najljepši jezik na svijetu, odmah iza 
francuskog i perzijskog jezika. 

Ukrajinski jezik ^ 

yKpaiHCbKa MOBa/ukrayins'ka \ -^ 

mova 

Države 

govorenja: 

Ukrajina, Rusija, Brazil, 
Kazahstan, SAD, Kanada, 
Moldavija, Mađarska, 
Bjelorusija, Poljska, 

Portugal, Argentina, 

Paragvaj 

Regije 

govorenja: 

Istočna Europa 

Broj 

govornika: 

preko 47 milijuna 

Rang: 

24 

Razredba: 

indoeuropski 


slavenski 

istočnoslavenski 

ukrajinski 


Jezični kod 

ISO 639-1: 

uk 

ISO 639-2: 

ukr 

ISO 639-3: 

UKR 

Vidi također: Jezik | Jezične porodice i 
jezici 1 Popis jezika po kodnim nazivima 
IDodatak: Popis jezika 


Povijest ukrajinskog jezika 






Pojedini znakovi u ukrajinskoj azbuci potječu čak iz brončanoj doba , a na ukrajinsko pismo su u manjoj 
mjeri utjecali i Stari Grci J^^ Kad je riječ o samom jeziku odnosno riječima, u njemu se susreću utjecaji 
različitih naroda između Skandinavije i Srednje Azije što je do određene mjere specifično za sve slavenske 
narode. 

Primjerice, ukrajinske riječi »hovoryty« (govoriti), »šolom« (kaciga), »meč« (mač), ili »knjaz« (knez), 
potječu od Gota iz antičkog razdoblja koji su na prostoru Ukrajine imali višestoljetnu dominaciju, često i u 
savezništvu s lokalnim slavenskim plemenima. Riječi poput »balakaty« (čavrljati), »bazikaty« (lupetati) ili 
»mova« Oezik) dolaze od Skita.^'^^ 

Prema svemu sudeći, slavenski jezici poput ukrajinskog i njemu bližih, započeli su svoje formiranje pod 
snažnim utjecajem u interakciji baltskih te germanskih jezika (iz koji su među ostalima nastali i današnji 
litavski, latvijski i stari pruski jezik) s jezikom antičkih Kimerijaca koji pripada grupi iranskih jezika. 
Općenito, slavenski jezici apsorbirah su relativno puno fonetsko-morfoloških značajki, i usvojih su veliki 
broj riječi iz indoiranskih jezika. Ovdje treba napomenuti da riječ »iranski« nije povezana sa suvremenim 
Iranom koji je svoje ime stekao mnogo kasnije. Iranska plemena, uključujući i Perzijanci, naseljavah su se 
na području današnjeg Irana nakon što su se pojavili na ukrajinskom Dnjepru, gdje su vrlo vjerojatno bih 
autonomni. Riječ »Iran« kada su u pitanju antička plemena istovjetna je s riječju »Arijac«. Ah, opet treba 
naglasiti da riječ Arijci (drevni Iranci) nema veze s vrijednošću koju su toj riječi namijenili njemački nacisti 
stoljećima kasnije. 

Generalno govoreći, ukrajinski jezik danas predstavlja sukladnog potomka kolokvijalnih staroslavenskih 
jezika kojima se pričalo u srednjovjekovnom Kijevu i bližoj okolici na prostoru Ukrajine od 10. do 13. 
stoljeća. U razdoblju prve ukrajinske državnosti ukrajinski jezik je imenovan staroruskim odnosno izvorno 
»ruskim« (ne modernim ruskim jezikom) ih prema latinskom »rutenskim« jezikom (u Hrvatskoj poznat i 
kao stari rusinski jezik) te je već tada imao svoj specifičan razvoj vezan za ukrajinsko podneblje . 
Pojednostavljeno rečeno: Ukrajinci (Rusiči-Rusini) su u srednjem vijeku govorili ukrajinskim 
(ruskim/rutenskim) jezikom koji često imenuju »staroukrajinskim«, a u hrvatskoj starim »rusinskim« (nije 
isti današnjem rusinskom jeziku). Ovi problemi oko naziva istog staroukrajinskog odnosno ukrajinskog 
jezika nastali su kao rezultat složene ukrajinske povijesti u kojoj su Ukrajinci (Rusiči-Rusini) radi 
dugotrajne okupacije njihove zemlje (ujedno kulturnih vrijednosh i identiteta) svojevoljno u 20. stoljeću 
prihvatili suvremeno alternativno ime odnosno emonim.l^^^ 

X Podrobniji članak o temi: Rusifikacija Ukrajine 

Jezik se očuvao unatoč nekoliko razdoblja kroz koja je bio službeno zabranjivan od strane poljske i ruske 
vlasti, a za sovjetske vlasti je bio izložen jakoj rusifikaciji ^^^, pa su primjerice, ukrajinska vlastita imena u 
hrvatski jezik dolazila u ruskoj inačici 1^^^. U Ruskom Garstvu ukrajinski jezik je predstavljao političku 
prijetnju te se uz zabranu propagirao kao »dijalekt ruskog jezika«. Ipak, razlike između ruskog i ukrajinskog 
jezika poprilično su velike i govornici tih jezika međusobno se ne mogu razumjeti, odnosno uglavnom će 
Ukrajinci razumjeti ruski jezik zbog toga jer je bio službeni. 

Priznatost ukrajinskog jezika među stručnjacima u svijetu gdje je za svoju kvalitetu postigao iznimno treće 
mjesto, iza talijanskog i francuskog,natjerale su službenu sovjetsku politiku da tek deklarativno promjeni 
svoja posve antiukrajinska raspoloženja kada je u pitanju ukrajinski jezik. Po novome u sklopu sovjetske 
rusifikacijske politike ukrajinski jezik je propagiran kao »arhaičan jezik« (starinski jezik), u praksi češće kao 
»manje vrijedan« jezik iz ruralnih sredina, obzirom da su ukrajinski gradovi već krajem 19. stoljeća bih 
uglavnom rusificirani . Iz istih razloga mnoge mlade generacije Ukrajinaca , učile su u školama i 
institucijama isključivo ruski jezik koji je bio služben i predstavljen kao internacionalan. To je također 
razlog da se ukrajinski jezik posebno očuvao kroz kulturnu tradiciju ruralnog stanovništva: folklorne 
pjesme, ugledne kompozitore i pisce. 































Perspektiva ukrajinskog jezika 


Po razini svoga razvoja ukrajinski jezik spada među najrazvijenije jezike svijeta. Potpuno su razvijene sve 
jezične kategorije i potkategorije, stvorena je terminologija za gotovo sve znanosti. Službeni stil sposoban je 
pratiti sve sfere unutarnjega i međunarodnog političkog i društvenog života. Publicistički stil ima više nego 
stoljetnu povijest. Umjetnička djela stvorena na službenom ukrajinskom književnom jeziku pišu se već više 
od dvije stotine godina. Tijekom tog vremena nastala je velika literatura s dubokim tradicijama, stvorena su 
mnoga remek-djela kvalitetne književnosti u kojima je umjetnička riječ dosegla savršenstvo. Osim toga, na 
ukrajinski je prevedena cijela svjetska klasika , počevši od Homera, s Podrobniji članak o temi: Ukrajinska 
književnost 

Ukrajinski jezik danas ponovno stječe ugled svjetskog slavenskog jezika i često se koristi u međunarodnim 
institucijama Europe i svjetskim organizacijama.^^^ U Hrvatskoj je za proučavanje ukrajinskog značajan rad 
hrvatske akademkinje Antice Menac , koja je u suautorstvu sa sveučilišnom profesoricom A. P. Koval 
sastavila Ukrajinsko-hrvatski i Hrvatsko-ukrajinski rječnik, za što je dobila Nagradu grada Zagreba 1981. 
godine.Djela ukrajinskih pisaca su s ukrajinskog na hrvatski prevodili Antica Menac , Đuro Vidmarović , 
Darija Pavlešen, Iva Lehunšek i ini. 


Osnovna narječja 


u Ukrajini postoje tri glavna narječja: jugozapadno, jugoistočno 
i sjeverno . Ukrajinci iz dijaspore uglavnom se služe 
jugozapadnim dijalektom. U jugoistočnoj Ukrajini i na prostoru 
Ruske Federacije koja graniči sa istočnom Ukrajinom, također 
je nazočna mješavina ukrajinskog i ruskog jezika poznata pod 
imenom suržik i balačka. Dok se suržikom koriste uglavnom 
stanovnici istočne Ukrajine (njih oko 20 posto), balačkom se 
koriste Ukrajinci u Ruskoj Federaciji, posebno na prostoru 
Kubana uz obalu Azovskog mora . 

Sjeverno narječje ukrajinskog jezika dijeli se na ove govore: 

■ zapadnopoleski govor (zapadno Polesje i Volinska) 

■ srednjopoleski govor (srednje Polesje, "desnoobalno") 

■ istočnopoleski govor (istočno Polesje, "lijevoobalno"), potječe od Poljani i Siverjana 

Jugoistočno narječje ukrajinskog jezika dijeli se na ove govore: 

■ srednjenaddniparski govor 

■ slobožanski govor 

■ stepski govor 

Sjeverozapadno narječje ukrajinskog jezika dijeli se na ove govore: 

■ volinski govor (Volinska) 

■ podolski govor (Podolje) 

■ naddnistarski govor (opoljski, galicijski) 

■ nadsanski govor (dolivski) 

■ pokutsko-bukovinski govor (nadprutski) 

■ huculski govor (istočnokarpatski) 



Zemljovid ukrajinskih narječja. 
























■ bojkovski govor (sjevernokarpatski, sjevernopodkarpatski) 

■ zakarpatski govor (srednjezakarpatski, podkarpatski, južnokarpatski) 

■ lemkovski govor (zapadnokarpatski) 

Ukrajinska azbuka 


Ukrajinska azbuka 

■ 1. Ve (b) gubi frikativna svojstva onda kada ga ne prati samoglasnik, i izgovara ga se približno 
kao "uv". 

- 2. Ge (I*) nije bio u službenoj uporabi u sovjetskoj Ukrajini nakon 1933., pa se događa da ga 
nema u pojedinim računalnim fontovima i kodnim tablicama. 

■ 3. Meki znak (b): 

■ Meki znak se ne smatra slovom, nego pravopisnim znakom, koji mijenja svojstva 
prethodnog znaka. Pokaziva umekšanje suglasnika, onda kada ga ne prati umekšavajući 
samoglasnik. 

■ Meki znak je stavljen na novi položaj, ispred slova to . Djelo je to akademika L. M. Ivanenka 
sa Gluškovljeva instituta za cibernetiku, zadnju godinu pred ukrajinsko osamostaljenje 
(1990.-1991.). To je učinjeno za riješiti probleme sa razvrstavanjem ruskih, ukrajinskih i 
bjeloruskih azbuka u MS-DOS-u. 

■ 4. Izostavnik (') pokaziva da suglasnik prije mekog samoglasnika nije palataliziran, što bi 
inače bio slučaj. 

Prijeslov sa ukrajinske ćirilice 


Napomena: Ukrajinski fonem T nije niti hrvatski G, niti H, nego samosvojan glas smješten između 
navedenih hrvatskih fonema. Ukrajinsko slovo X ispravno se zapisuje kao KH kako bi se razlikovalo od 
ukrajinskog T koje se zapisuje kao hrvatsko H. Isti primjer koristi i engleska transliteracija. Ukrajinski 
pravopisni znak, poznat kao meki znak, ispravno se u stranim jezicima zapisuje u obliku apostrofa dok se u 
hrvatskom jeziku često izostavlja. 

Unutranje poveznice 


■ VVikipedija na ukrajinskom jeziku (https://uk.wikipedia.org/) 


Vanjske poveznice 


■ Ethnologue (14th) (http://www.ethnologue.com/14/showJanguage. asp?code=UKR) 

■ Ethnologue (15th) (http://www.ethnologue.com/15/showJanguage. asp?code=ukr) 

■ Ethnologue (16th) (http://www.ethnologue.com/showJanguage. asp?code=ukr) 

■ Matica hrvatska - Vijenac: Babyn Jar - stari i novi prijepori (o ukrajinskim imenima i 
preslovljavanju na latinicu u hrvatskom jeziku) (http://www.matica.hr/Vijenac/vijenac328.nsf/AII 
WebDocs/Li3kdf) 

■ Filozofski fakultet u Zagrebu; Ukrajinistika; Doc.datoteka (http://www.ffzg.hr/slaven/ukrajinistik 
a/s YLJon_vj.doc) 


Izvori 


1. Linguistic contest that took place in Pariš in 1934 was significant for Ukrainian language. (htt 
p://awesomeukraine.com/?p=154) 

2. The Ukrainian language is considered to be one of the most beautiful and melodious 
languages in the world. (http://ukr-europe.eom/en/teaching/7/) 

3. VVritten symbols on the items dated by the beginning of the Bronze Age (http://www.echoee.co 
m/useful/ukrainianLenguage.php) 








4. Xto HaBHMB vKpaiHLtiB roBopuTM, HMcaTM M saMiviaTMCB ceKCOM (http://www.unian.net/ukr/news/4 
84042-hto-navchiv-ukrajintsiv-govoriti-pisati-y-zaymatisya-seksom.html) 

5. Xto HaBHMB yKpaTHi^iB roBopMTM, HMcaTM M saMMaTMCB ceKCOM (http://www.unian.net/ukr/news/4 
84042-hto-navchiv-ukrajintsiv-govoriti-pisati-y-zaymatisya-seksom.html) 

6. Matica hrvatska; KOLO Broj 01-02, 2010; Đuro Vidmarović: Nepoznata Ukrajina (http://www.m 
atica.hr/kolo/kolo2010_l.nsf/AIIWebDocs/Nepoznata_Ukrajina) 

7. Vijenac br. 328/2006. (http://www.matica.hr/Vijenac/vijenac328.nsf/AIIWebDocs/Li3kdf) Nives 
Opačić: Babyn Jar - stari i novi prijepori, 12. listopada 2006. 

8. It's third fine language ali over the world (after French and Italian). (http://www.passivhaus-info. 
org/ukrainian/sesna/genlang.htmi) 

9. Međunarodna uporaba ukrajinskog jezika - NATO (http://www.nato.int/cps/uk/SID-2FFD24CE-4 
E898E60/natolive/index.htm) 

LO. FIAZU (http://info.hazu.hr/antica_menac_biografija) Akademkinja Antica Menac 

Istočnoslavenski jezici (5) =» Slavenski jezici 
Istočnoslavenski jezici (5) Bjeloruski • Rusinski • Ruski jezik • Staroruski t • Ukrajinski 

^ Povijesni jezik 


□obavljeno iz "https://hr.wikipedia.Org/w/index. php?title=UkrajinskiJezik&olclid=5556664" 


Ova stranica posljednji je put uređivana 12. lipnja 2020. u 18:10. 

Tekst je dostupan pod licencijom Creative Commons Imenovanje/Dijeli podjstim uvje tima ; dodatni uvjeti se mogu 
primjenjivati. Pogledajte Uvjete uporabe za detalje. 





